Spannslokket naturreservat

Spannslokket naturreservat utgjøres av sørøstre og sørvestre del av holmen Spannslokket mellom Furuholmen og Langåra i Asker. . Berggrunnen utgjøres av sedimentære bergarter fra epoken kambrosilur. Disse områdene i Oslofeltet er verdensberømte, og rike på fossiler. På Spannslokket vises overgangen mellom periodene ordovicium og silur tydelig. Stedet er derfor av svært stor forskningsmessig verdi. I reservatet gjelder forbud mot alle inngrep i grunnen, herunder flytting og påfylling av masse, samt hamring, kiling, sprengning og innsamling av prøver. Det er også forbudt å risse eller male på fjell og steinblokker, samt å gjøre opp varme. Referanser